L 137/62
150.
LT
Europos Sąjungos oficialusis leidinys
2023 5 25
Pagalbos schemų, kurioms taikomas 147 punkte nustatytas reikalavimas atlikti vertinimą, atveju valstybės narės turi toliau nurodyta tvarka pateikti vertinimo plano projektą, kuris sudarys neatskiriamą Komisijos atliekamo schemos vertinimo dalį: a) kartu su pagalbos schema, jei jos valstybės pagalbos biudžetas bet kuriais metais viršija 150 mln.
EUR arba 750 mln.
EUR per visą jos įgyvendinimo laikotarpį; b) per 30 darbo dienų nuo reikšmingo pakeitimo, dėl kurio schemos biudžetas padidėjo ir viršija 150 mln.
EUR bet kuriais metais arba 750 mln.
EUR per visą schemos įgyvendinimo laikotarpį; c) per 30 darbo dienų nuo pagal schemą patirtų bet kuriais metais 150 mln.
EUR viršijančių išlaidų užregistravimo oficialiojoje apskaitoje.
151.
Vertinimo plano projektas turi atitikti Komisijos nustatytus bendruosius metodinius principus (77).
Valstybės narės turi paskelbti Komisijos patvirtintą vertinimo planą.
152.
Ex post vertinimą turi atlikti nuo pagalbą teikiančios institucijos nepriklausantis ekspertas, remdamasis vertinimo planu.
Turi būti parengta kiekvieno vertinimo bent viena tarpinė ir viena galutinė vertinimo ataskaita.
Valstybės narės turi paskelbti abi ataskaitas.
153.
Galutinė vertinimo ataskaita turi būti pateikta Komisijai likus pakankamai laiko tam, kad būtų galima įvertinti galimybę pratęsti pagalbos schemos galiojimą, tačiau ne vėliau nei likus 9 mėnesiams iki jos galiojimo pabaigos.
Schemų, kurioms vertinimo reikalavimas taikomas per paskutinius dvejus jų įgyvendinimo metus, atveju tas laikotarpis gali būti sutrumpintas.
Tikslus kiekvieno vertinimo mastas ir tvarka bus nustatyti sprendime, kuriuo tvirtinama pagalbos schema.
Pranešime apie bet kokią paskesnę pagalbos priemonę, kuria siekiama panašaus tikslo, turi būti apibūdinta, kaip buvo atsižvelgta į vertinimo rezultatus.
5.
Ataskaitų teikimas ir stebėsena
154.
Pagal Tarybos reglamentą (EB) Nr.
2015/1589 (78) ir Komisijos reglamentą (EB) Nr. 794/2004 (79) valstybės narės turi teikti metines ataskaitas Komisijai.
155.
Valstybės narės privalo vesti išsamią apskaitą, susijusią su visomis pagalbos priemonėmis.
Į tokius duomenis turi būti įtraukta visa informacija, būtina nustatyti, kad tenkinamos tinkamų finansuoti išlaidų ir didžiausio pagalbos intensyvumo sąlygos.
Tie duomenys turi būti saugomi dešimt metų nuo pagalbos skyrimo dienos ir Komisijos prašymu pateikiami jai.
6.
Taikymas
156.
Komisija, vertindama visos MTPI pagalbos, apie kurią pranešta ir dėl kurios ji turi priimti sprendimą po 2022 m. spalio 19 d., suderinamumą, vadovausis šiame komunikate nustatytais principais ir gairėmis.
Neteisėta MTPI pagalba bus vertinama pagal pagalbos skyrimo dieną galiojusias taisykles.
157.
Pagal Sutarties 108 straipsnio 1 dalį, Komisija siūlo valstybėms narėms prireikus iš dalies pakeisti esamas MTPI pagalbos schemas siekiant užtikrinti, kad jos ne vėliau kaip per 6 mėnesius nuo šios sistemos įsigaliojimo atitiktų šią sistemą.
(77) Komisijos tarnybų darbinis dokumentas „Bendra valstybės pagalbos vertinimo metodika“, Briuselis, 2014 m. gegužės 28 d. (SWD (2014) 179 final, arba jį pakeitę dokumentai.
(78) 2015 m. liepos 13 d.
Tarybos reglamentas (ES) 2015/1589, nustatantis išsamias Sutarties dėl Europos Sąjungos veikimo 108 straipsnio taikymo taisykles (OL L 248, 2015 9 24, p. 9).
(79) 2004 m. balandžio 21 d.
Komisijos reglamentas (EB) Nr. 794/2004, įgyvendinantis Tarybos reglamentą (EB) Nr. 659/1999, nustatantį išsamias EB sutarties 93 straipsnio taikymo taisykles (OL L 140, 2004 4 30, p. 1).